Publication: Magyar Közlöny
Issue: MK-1998-10 (Year: 1998, Number: 10)
Era: 1990-2004
Section: évi országgyűlési képviselőválasztás kampányára fordítható költségvetési támogatás összegét — a Magyar Köztársaság 1998. évi költségvetéséről szóló 1997. évi CXLVI. törvény 1. számú melléklet, XI. Belügyminisztérium fejezet,
Paragraph Index: 863

a) A munkaadói oldal a szövetkezeti üzletrész visszavásárlásának támogatásával kapcsolatos — Érdekegyeztető Tanács megállapodásban rögzített — kormányzati intézkedés elmaradását kifogásolta, és további egyeztetést igényelt. Ugyancsak a munkaadói oldal kifogásolta, hogy az 1998. évre vonatkozó Érdekegyeztető Tanács megállapodáson túlmenően a Kormány az azt követő időszakra az átlagkereset százalékában határozta meg a munkaadók által fizetendő rehabilitációs hozzájárulás mértékét. Kérték, hogy ezt a jövőben az Érdekegyeztető Tanácsban tárgyalják meg. A munkaadói felvetést a munkavállalói oldal is támogatta.

Source: https://magyarkozlony.hu/hivatalos-lapok/06a2dc811a7c53d9314916cf7c37ccffd00d32a5/dokumentumok/7f882d0053d6b2f1ebf2361f1fa32395aedd2a79/letoltes